cyanic-selkie/wikianc huggingface dataset:
Nuru Paşa
Ölümü
Paşa bombaların yerini sordu. Cavab alır-almaz da o tərəfə səgirtdi. Bir yandan da – buraya kimsə gəlməsin – deyə bağırırdı. Bu sırada kimyaxananın altında partlayıcı maddə bulunduğundan xəbərsiz olan itfaiyyə ərləri nərdivanlarda saçaklara dırmanmışlar, içəriyə su sıxırlardı. Kəndilərinə - pək soxulmayın, içəridə məvadi-infilağiyyə var - deyə söylədim. Fəqət duymadılar belə...Birdən sanki yer-göy qarışdı, ayağım altındakı torpaq sarsıldı və kəndimi bir kənara savrulmuş buldum. İtfaiyyə ərləri paramparça bir halda havada uçurlardı. Toz, torpaq, göy üzünə fırlamış divar parçaları. İştə o əsnada gördüklərim bunlar oldu.
Nuru paşa kimyəvi əşyaların olduğu otağın zirzəmisində tez alışan maddələrin olduğunu bilirdi və bu anbarın da təhlükəsizliyinin təmin edilməsini istrəyirdi. Əvvəlcə bu otağa baş vurmaq istəyəndə ikinci güclü partlayış baş verir. Bu partlayış elə güclü olur ki, Nuru paşanın və onun yanında olanların cəsədlərini tapmaq belə mümkün olmur. Fabrikin daxilində və hətta ətrafında yanıb kömürə dönmüş qol, qılça, baş və başqa insan əzaları tapılmışdı. Onların da kimə məxsusluğunu müəyyənləşdirmək mümkün olmamışdı. Sonrakı axtarışlar zamanı Nuru paşaya məxsus olan tək ayaqqabı, paltarından qopmuş qumaş parçalar, Nuru paşaya məxsus yaddaş dəftəri tapılmışdı. Bununla da belə bir qənaətə gəlinmişdi ki, Nuru paşanın bu böyük partlayışdan salamat çıxması mümkün deyil.
Mart ayının 7-də Sütlücə fabrikində həlak olanların dəfn mərasimi təşkil edildi. Bu mərasim zamanı 10 nəfər dəfn edildi. Onlardan yeddi nəfərinin kimliyi müəyyən edilmiş, üç nəfərin kimliyi isə müəyyən edilməmişdi. Nuru paşa da bu müəyyən edilməmişlər sırasında idi. Dəfn mərasimində Türkiyənin daxili işlər naziri, əmək naziri və digər rəsmi şəxslər iştirak etdilər. Dəfn mərasimi İstanbul Şəhidliyində aparıldı. Sütlücə fabrikində partlayış baş verən günü Nuru paşanın həyat yoldaşı Misli Mələk xanım Misirə uçmuşdu. Nuru paşa günortadan sonra özü onu yola salaraq Sütlücə fabrikinə qayıtmış və faciə ilə üzləşmişdi. Nuru paşanın həlak olması Misli Mələk xanıma çatdırılmamışdı. O, bir də mart ayının 16-da İstanbula qayıtdıqdan sonra Nuru paşanın həlak olması barəsində xəbər tutmuşdu.
Şəxsi həyatı
thumb|left|200|1918 [[Bakı]] Nuru paşa həyatının sonlarına yaxın ailə həyatı qurmuş və həyatının böyük bir hissəsini tək yaşamışdır. Nuru paşa Bakıda olarkən Hacı Zeynalabdin Tağıyevin qızı Sara xanımla ailə həyatı qurmaq istəyirdi. O uzaqda olduğu üçün Hacı Zeynalabdin Tağıyeev Sara xanımı ona verməkdən imtina etdi. Nuru paşa Bakıda olarkən Hacı Zeynalabdin Tağıyev onu böyük təntənə ilə qarşılamışdı və Xəlil Kuta da Bakıda qaldığı günlərdə evində yer vermişdi. Nuru paşa da ona Sara xanımla ailə həyatı qurmaq istədiyini demişdi. Sara xanım bu hadisəni belə xatırlayırdı:
Adı dillər əzbəri olan İslam türk ordusunun baş komandanı Nuru paşa Bakını almışdı. Bir neçə dəfə görüşmüşdük. Hər şeyi başa düşürdüm. Romantik, şairanə arzularla yaşayırdım...Paşa bir neçə dəfə ziyafətdə olmuşdu. Bağımıza gəlmişdi...Gözlərimdə, elə hamının nəzərində qeyri-adi qəhrəman kimi görünürdü... Tək mənim yox, elə hamının... Hacıya ağız açıb mənə evlənmək istədiyini demişdi...Atam ona da Buxara əmirinə verdiyi cavabı vermişdi...
O zaman Nuru paşanın 29 yaşı var idi. Hacı Zeynalabdin Tağıyev Nuru paşaya dərin ehtiram bəsləsə də, övladının gözündən uzaqda olmasına razılıq vermədi. Nuru paşa ilə Sara xanımın görüşləri zamanı Nuru paşa ona şeir oxuyardı.
Alofi
Alofi (Alofis)  — qəsəbə, Sakit okeanın cənub hissəsində yerləşən Niue adasının inzibati mərkəzi. Koordinatları: 19°4' c.e. 169°95' q.u. Dəniz səviyyəsindən hündürlüyü — 20 m. Əhalisi — 614 nəfər (2001-ci il, siyahıyaalma). İki hissədən ibarətdir — Şimali Alofi (əhalisi 256 məfər) və hökumət idarələri yerləşən Cənubi Alofi (əhalisi 358 nəfər). Həmçinin liman şəhəridir, kopra və banan aparılır. Alofi adanın qayalı sahili boyu bir neçə kilometr uzunluğunda olan yaşayış məntəqəsidir. Qəsəbənin bir neçə gözəgəlimli binasından əlavə kanoe yaxınlaşması üçün sahil yeri vardır. Məhz burada vaxtilə 1744-cü ildə Ceyms Kuk uəursuz şəkildə sahilə çıxmağa cəhd etmişdi.
2004-cü ilin yanvarında şəhər ona güclü zərbə vuran tropik siklonun qurbanı olmuşdu.
Hündürlük sükanı
thumb|Hündürlük sükanı istifadə edərkən [[Təyyarə|təyyarənin hərəkəti]]
Hündürlük sükanı — eninə ox ətrafında fırlanmanı həyata keçirən təyyarənin aerodinamik idarəetmə orqanıdır.
Hündürlük sükanı uçan təyyarənin tanqajının dəyişməsinə səbəb olan hərəkətli idarə olunan səthdir. Aerodinamik sxemdən asılı olaraq hündürlük sükanı təyyarənin müxtəlif yerlərində quraşdırıla bilər.
Normal sxemə görə, hündürlük sükanları stabilizatorların arxa kənarlarında yerləşən quyruq lələki elementləridir. Səsdən surətli təyyarələrin əksəriyyətində yüksəklik hündürlük sükanların funksiyasını tam dövriyyəli stabilizatorlar yerinə yetirir.
"Ördək" sxemi hündürlük sükanların qabaqda yerləşməsini nəzərdə tutur; "quyruqsuz" sxemi isə, hündürlük sükanlarının elevonlarla dəyişdirilməsini nəzərdə tutur.
Teymur Qaraisayev
Teymur Ənvər oğlu Qaraisayev (20 aprel 1983; Göyçə mahalı — 30 noyabr 2021; Xızı rayonu) — Azərbaycan Silahlı Qüvvələrinin Sərhəd Qoşunlarının kapitanı və pilotu. 30 noyabr 2021-ci ildə Azərbaycan Respublikası Dövlət Sərhəd Xidmətinin hərbi helikopteri Xızı rayonu ərazisində yerləşən "Qaraheybət" aviasiya poliqonunda təlim uçuşları yerinə yetirərkən qəzaya uğraması nəticəsində şəhid olmuşdur.
Hərbi xidməti
Ali hərbi məktəbi bitirdikdən sonra Teymur Qaraisayev Dövlət Sərhəd Xidmətinin Sərhəd Qoşunlarının sıralarında, "N" saylı hərbi hissələrin birində "leytenant" rütbəsində hərbi vəzifəsinə başlamışdır. Xidmət illərində dəfələrlə Müdafiə Nazirliyinin rəhbərliyi tərəfindən medal, fəxri fərman və təşəkkürnamələrlə təltif edilmiş, "rabitə rəisi" vəzifəsinə təyin olunmuş, "kapitan" rütbəsinə yüksəlmişdir.
30 noyabr 2021-ci ildə Azərbaycan Respublikası Dövlət Sərhəd Xidmətinin (DSX) hərbi helikopteri Xızı rayonu ərazisində yerləşən "Qaraheybət" aviasiya poliqonunda təlim uçuşları yerinə yetirərkən qəzaya uğramışdır. İlkin məlumatlara görə, helikopterin qəzaya uğraması nəticəsində 14 nəfər həlak olmuş, 2 nəfər isə yaralanmışdır. Hadisə zamanı kapitan Teymur Qaraisayev şəhid olmuşdur. Onunla və şəhid olan 13 zabitlə ertəsi gün Sərhədçi İdman Olimpiya Mərkəzində vida mərasimi keçirilmiş, Teymur Qaraisayev II Şəhidlər Xiyabanında dəfn olunmuşdur.
Azərbaycan Respublikası dövlət sərhədinin mühafizəsinin təmin edilməsində, ərazi bütövlüyünün qorunub saxlanılmasında və sərhəd mühafizə orqanları qarşısında qoyulmuş tapşırıqları yerinə yetirərkən fərqləndiyinə görə Azərbaycan Prezidenti İlham Əliyevin 17.08.2022-ci il tarixli Sərəncamına əsasən Teymur Qaraisayev ölümündən sonra "Vətən uğrunda" medalı ilə təltif edilmişdir.
İstinadlar
<references group="" responsive="1">
SU-152 ''Taran''
Zireh: 30 mm (gövdənin önü, qüllənin önü)
Döyüş radiusu: 280 km
SU-152 “Taran” (СУ-152 “Таран”), 1965-ci ildə tamamilə məxfi surətdə yaradılmış SSRİ mənşəli tank qatilidir.
Tarixi
1965-ci ildə SSRİ ordusunun rəhbərliyi müəyyənləşdirdi ki, arsenalında olan T-54, T-55 orta tankları və T-10 ağır tankları ABŞ istehsalı olan M60 Patton və Böyük Britaniya istehsalı olan Chieftain tanklarının ön zirehini dağıtmağa qadir deyil. Məhz bu məqsədlə SSRİ rəhbərliyi bir neçə tank toplarının sınağına başladı: buraya yeni APDS mərmiləri ilə təchiz edilmiş və mövcud tank lülələri üçün fiqurlu mərmilər, 115-130 mm-lik kalibrlik yeni yivli və yivsiz tank lülələri və anti-tank raketləri daxil idi.
Bu layihələrdən biri SU-152 “Taran” idi. Zavod adı Object 120 (Объект 120) idi. Atış gücü və hərəkətlilik qabiliyyətinə görə bu tank digər düşmən tank qatilləri ilə müqayisədə daha üstün idi. SU-152 “Taran”ın qəbul edilməməsinin ən böyük səbəbi, həmin dövrdə, 125 mm-lik yivsiz tank lülələrinin və anti-tank raketlərinin effekttivliyinin kifayət qədər inkişaf etdirilməməsi idi.
Silahlanma
SU-152 “Taran”, güclü lülə əyləci ilə təchiz edilmiş, 9045 mm lülə uzunluğuna malik, 152.4 mm-lik çapa sahib M-69 “Taran” topuna malik idi. Bu top ümumi uzunluğu təxminən 10 metr olan, tamamilə qapalı zirehli bir müharibə maşınına quraşdırılmış olan hər növdən ən uzun silahdır. Silahın maksimum atəş açma mənzili 2050 metr təşkil edirdi. SU-152 “Taran” 22 ədəd APDS və yüksək patlayıcılı sursat daşıya bilirdi. Silahın yarı avtomatik bir mərmi yükləmə sistemi var idi və dəqiqədə 3-5 dəfə atəş açmağı bacarırdı. Yüksək patlayıcılı sursat 43,5 kq-lıq ümumi ağırlığa sahib idi ki, bunun da 10,7 kq-lıq hissəsi döyüş başlığının payına düşürdü. Bu top 12.5 kq-lıq APDS mərmisini (10.7 kq-lıq döyüş başlığı ilə birgə) 1720 metr/saniyə kimi yüksək sürətlə lülədən çıxışını təmin edirdi. M-69 “Taran” topu 90°-lik bir maililikdə 290 mm qalınlığa sahib RHA zirehini yüksək nüfuzla məhv etməyə qabil idi.
Fərrux (Dərəçiçək)
Fərrux  — İrəvan əyaləti, Dərəçiçək nahiyəsində kənd.
Yaşayış məntəqəsi  İrəvan  xanlığının  Dərəçiçək  mahalının  inzibati-ərazisinə  daxil olmuşdur. XIX əsrdə  İrəvan  quberniyasının  Yeni  Bayazid  qəzasının,  XX  əsrin  30-cu  illərindən indiki Ermənistanın  Axta  (Razdan)  rayonunun  Yayçı  kəndinin,  Zəngi  çayının  sağ  tərəfində  yerləşirdi. Fərrux kəndinin  adı  1728-ci  ildə  tərtib  edilmiş  “İrəvan  əyalətinin  icmal  dəftəri”ndə  İrəvan  əyalətinin  Dərəçiçək    nahiyəsində  qeydə  alınmışdır. Həmin mənbədən  məlum  olur  ki,  XVIII  əsrdə    Fərrux  kəndi  Hacı  Süleyman  oğlunun  adına  olan  timara  daxildir  və  gəliri  4000  ağçadan  ibarətdir. İ.Şopenin əsərində  Dərəçiçək  mahalının  inzibati-ərazisinə  daxil  olan   kənd  kimi  Fərrux  toponimi  Farux  formasında  qeydə  alınmışdır.
N.Məmmədov Fərrux  kəndinin  adının  həm  Fərrux,  həm  də  Fərruk  formalarında  göstərir. Kəndin adının   Fərruk  formasında  göstərilməsi    ola  bilsin  texniki  səhvdir. Qafqazın 5  verstlik  xəritəsində  də  kəndin  adı  Farux  formasında  qeyd  edilir. Fərrux kənd  adının  rus  mənbələrində  Farux  formasında  qeyd  edilməsi,  rus    dilinin  orfoqrafik  qaydaları  ilə  bağlı  ola  bilər.
İ.Bayramov kəndin tarixi ilə bağlı yazır:
“Kənddə əvvəllər  azərbaycanlılar  yaşamışdır. Sonra bura  ermənilər  köçürülmüş  və  azərbaycanlılar    sıxışdırılmışdır.1897-ci  ildə  kənddə  10  nəfər    azərbaycanlı  yaşamışdır. XX əsrin  əvvəllərində,  1905-1906-cı  illərdə  baş  verən   erməni-azərbaycanlı  muharibəsi  nəticəsində  1906-cı  ildə  azərbaycanlılar  tarixi  toraqlarından  qovulmuş  və  kənddə  yalnız  ermənilər    yaşamağa  başlamışlar. Burada bir  faktı  qeyd  etmək  yerinə  düşər. Belə ki,  İ.Bayramovun  “kənddə  əvvəllər  azərbaycanlılar  yaşamışlar”  fikri  həqiqətə  uyğundur. XVIII əsr  mənbələrindən  olan  “İrəvan  əyalətinin  icmal  dəftəri”ndə  göstərilir  ki,  kənd  Hacı  Süleyman  oğluna  məxsusdur. Digər tərəfdən    kəndə  həqiqətən  ermənilər  XIX  əsrin  əvvəllərindən,  yəni  1828-ci  il  Türkmənçay  müqaviləsindən  sonra  köçürülmüşdür. İ.Şopenin əsərindən  görürük    ki,  XIX  əsrin  əvvəllərində,  yəni  1828-ci  ildə  156  erməni  Türkiyədən  köçürülüb  Fərrux  kəndinə  yerləşdirilmişdir.
B.Ə.Budaqov, Q.Ə.Qeybullayev  və  İ.Bayramov  Fərrux  toponiminin  şəxs  adı  ilə  bağlı  yarandığını  göstərirlər. Biz də  bu  fikirdəyik. Görünür, kəndi  Fərrux  adlı  şəxs    salmışdır. İrəvan xanlığının  Dərəçiçək  mahalı  ərazisindəki  Fərrux  kənd    adı  ilə  Azərbaycanın  rayonundakı    Farux  kənd  adı  mənşəcə  eynidir  və  şəxs  adı  ilə  bağlı  yaranmışdır. Lakin Xocalı  rayonu  ərazisində  yerləşən  Farux  toponiminin  mənşəyi  ilə  bağlı  müxtəlif  fikirlər  var. 1999-cu ildə  nəşr  olunmuş  Azərbaycan  toponimləri  lüğətində  Xocalı  rayonunda  olan Farux  kənd  adının  Farux  şəxs  adı  ilə  bağlı  yarandığı  göstərilir. Lakin 2007-ci  ildə  nəşr  olunmuş  Azərbaycan  toponimləri  (I  cild)  kitabında    qeyd  edilir  ki,  oykonim  1907  və  1918-ci  illərdə  fəaliyyət  göstərmiş  müxtəlif    millətlərin    zəhmətkeşləri  arasında    beynəlmiləlçiliyi    möhkəmləndirmək   məqsədi  güdən  Faruq  (hərfi  mənası  ədalət  tərəfdarı)  sosial–demokratik  qrupun    adı  ilə  bağlı  ola  bilər.
NGC 5603
NGC 5603, Yeni Baş Kataloqda qeydə alınmış qalaktikadır. Göy üzündə Çoban bürcü istiqamətində yerləşir. S0 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Əhməd Arslan xan
Əhməd bin Harun xan Qaraxani - Şərqi Qaraxanilər dövlətinin xaqanı. 1102. ildə atası II Harun Buğra xanın ölümündən sonra hakimiyyətə gəlmişdir. Hakimiyyəti illərində Qaraxanilər dövləti Abbasi xəlifəsi ilə əlaqələr qurulmuşdur. Xəlifə Mustahzırbillah (1094-1118), Əhməd Arslan xanın istəyi ilə xütbə oxuyub, onu "Nüruddevle" adlandırmışdır. 1128. ildə Qaraxitaylar dövlətini Qaşqar şəhəri yaxınlığında məğlub edən Əhməd Arslan xan, onların qərbə irəlləməsinin qarşısını aldı.
Bertalan Semere
Bertalan Semere (Bertalan Szemere; 27 avqust 1812, Vatta, Avstriya imperiyası –  18 yanvar 1869. Peşt, Avstriya-Macarıstan imperiyası) — Macarıstan şairi və Macarıstan krallığı nın III baş naziri.
İlk illəri
Semere Vattada kasib ailənin övladı olaraq dünyaya gəlmişdir. Atası Major Laslo Semere, anası Erzsebet Karove olmuşdur. Təhsilini Miskolc, Kesmark və Sarospatak şəhərlərində almışdır. Şerə maraq duyan Semere gənc yaşlarında "Felső-Magyarországi Minerva" ("Yuxarı Macarıstan Minerva") adlı əsərini nəşr etdirmişdir. Ferens Kölcsey və Mihaly Vörösmarty dən təsirlənmişdir.
İslahatlar dövrü
1832-ci ildə hüquq fakültəsindən məzun olmuş və Pressburqda (hal-hazırkı Bratislava, Slovakiya) işləməyə başlamışdır. Məclis Gənc Üzvlər qrupunun bir hissəsi olmuş və liberalizm i müdafiə etmişdir. Təcrübə müddətini bitirdikdən sonra Fəxri Notarius olaraq seçildiyi Borsoda geri dönmüşdür. 1835-ci ildə dünyanı gəzməyə başlamış və Berlin, Amsterdam, Dublin, Lozanna və London u gəzmişdir. Semere səyahəti zamanı Macarıstanın digər ölkələrə nisbətən daha az inkişaf etdiyini, digər ölkələrin Macarıstan a qərəzli münasibətini görmüşdü. Təcrübəsini və xarici qurumların necə işləyib inkişaf etdiyini qeyd etmiş və bu qeydlərin əsasında 1840-cı ildə "Utazás külföldön" ("Xarici ölkələr səyahəti") adlı kitabını nəşr etdirmişdir. Bu kitabı 1839-cu ildə bitirsə də, senzura ya görə nəşr etdirə bilməmişdi. Bu kitabı ona xeyli məşhurluq gətirdi və Macar Elmlər Akademiyası na üzv seçildi. Daha sonra bu kitab yenuidən nəşr edildi. 1841-1847-ci illərdə Borsodda, 1847-1848-cı illərdə Diyetidə məhkəmə hakimi olmuşdur. 1843-1866-cı illərdə müxalifətin və 1847-1848-ci illərdə Diyet məclisinin ən önəmli liderlərindən biri olmuşdur.
Nazirlik və Baş nazirlik dövrü
Semere 1848-ci ildə Layoş Batthyaninin Baş nazirlik etdiyi hökumətdə daxili işlər naziri idi. Semerenin vəzifəsi yeni məclisi qurmaq olmuşdur. Onun səyləri nəticəsində hökumətin "Közlöny" ("Bülten") adlı qəzeti nəşr edilməyə başlamışdı. Franz Schilkin hücumundan sonra geri çəkilməyə məcbur qalan Yuxarı Tisa Legionunu yenidən təşkil etmək üçün Miskolca getmiş və 1848-cı ildən etibarən bir siyasətçi olaraq Yuxarı Macarıstanın idarəsini öz əlinə almışdır. 2 may 1849-cu ildə Daxili İşlər naziri olaraq vəzifəsinə davaç edərkən Naib Layoş Kossuthun yanında baş nazir oldu və istefa edənə qədər bu vəzifədə qalmışdır.
Mühacirəti
Vilaqosun təslim olmasından sonra 23 avqust 1848-cu ildə Adaqala ya gizləndi. Oradan Türkiyə yə qaçdıqdan sonra Parisə köç etmişdir. 1851-ci ildə Avstriya imperiyası ndan in absentia yolu ilə ölüm cəzasına məhkum edildi. 1867-ci ildə Avstriya-Macarıstan müqaviləsini dəstəkləməsinə görə Koşut ilə münasibətləri pozulmuşdur. Yazdığı Magyar "Emigráció" (Macar mühacirəti) adlı kitabçası və "Politikai jellemrajzok" adlı əsərini yazaraq macar inqilabının liderlərinə etirazını bildirmişdir. Semere mühacirəti zamanı "Utazás keleten" ("Şərqdə səyahətlər") adlı əsərini yazmışdır.
Ölümü
1865-ci ildə əhv tələbi qəbul edilsə də, o zaman artəq əqli xəstə idi. 1869-cu ildə öldü və külləri Budin də dəfn edildi, lakin 1 may 1871-ci ildə külləri məzarından çıxarılmış və Miskolcun Avas qəsəbəsindəki kilsəyə köçürülmüşdür.
Muasye-sür-Dolon
Muasye-sür-Dolon  — Fransa da kommuna, Rona-Alplar regionunda yerləşir. İzer departamentinə aiddir. Boreper kantonuna daxildir. Vyen kommunanın dairəsi sayılır.
INSEE kodu 38240-dır. Kommunanın 1999-cu il üçün əhalisi 500 nəfər təşkil edirdi. Kommuna dəniz səviyyəsindən 287 ilə 463 qədər metr yüksəklikdə yerləşir. Kommuna Paris dən təxminən 440 km cənub-şərqdə, Lion dan  45 km cənubda, Qrenobldan 65 km qərbdə yerləşir.
Əhalisi
Əhalinin dinamikası (INSEE) :
Fuad Mustafayev
Fuad Seyfulla oğlu Mustafayev — ANS Şirkətlər Qrupunda Təsisçilər Şurasının Fəxri Sədri (1991–2016).
Həyatı
Mustafayev Fuad Seyfulla oğlu 1927-ci il 16 avqust tarixində Bakıda anadan olmuşdur. 1948-ci ildə Bakı Dəmiryol Texnikumunu, 1958-ci ildə Leninqrad Dövlət Hərbi Akademiyasını bitirmişdir.
1958–1964-cü illərdə hərbi qulluqda olmuşdur, hissə komandiri vəzifəsinədək yüksəlmişdir. 1965–1995-ci illərdə Tikinti Nazirliyində, Sənaye Tikinti Nazirliyində, Üzümçülük-Şərabçılıq komitəsində, Baş Kolxoz-sovxoz Tikinti Birliyində, Hidrometeorologiya İdarəsində rəhbər vəzifələrində işləmişdir. 1996–1999-cu illərdə ANS-Kommers şirkətinə rəhbərlik etmişdir. 1999-cu ildən 2016-cı ilədək Çingiz Mustafayev Fondunun Prezidenti idi. 1991-ci ildən 2016-cı ilədək ANS Şirkətlər Qrupunda Təsisçilər Şurasının Fəxri Sədri oldu.
Oğuz xan adına Türkmənistan Mühəndislik Texnologiyaları Universiteti
Oğuz xan adına Türkmənistan mühəndis texnologiyaları universiteti və ya Oğuz xan adına mühəndis-texnoloji universitet  — Türkmənistanda mühəndis və yüksək texnologiyalar üzrə mütəxəssis hazırlığında ixtisaslaşmış ali təhsil müəssisəsi.
Tarixi
Universitet üç min nəfərin təhsil alması üçün nəzərdə tutulmuşdur. 2016-2017-ci tədris ilinə universitetdə təxminən 280 tələbə təhsil alırdı.
2019-cu ilin əvvəlində Oğuz xan adına Türkmənistan Mühəndislik Texnologiyaları Universitetində keçirilən elm adamları, universitet müəllimləri və tələbələrinin konfransında, ölkə rəhbərliyinin bütün Türkmənistan elmi institutlarını və universitetlərini tədricən özünü maliyyələşdirməyə keçirmək qərarına gəldiyi açıqlandı. Bu dövlətin elm və təhsil sahəsindəki yeni siyasəti çərçivəsində dövlət büdcəsindən maliyyələşdirilməsini istisna edən sistemə keçilməsi proqramının elanı idi.
Tədris prosesi
Universitetin üç mərhələli təhsil sisteminə sahib olması nəzərdə tutulur: bakalavr, magistr və doktorantura. Universitetdə təhsil ingilis və yapon dillərində aparılır. İlk iki kursda, diqqət ingilis və yapon dilinin dərindən öyrənilməsinə yönəldilir, bundan sonra təlimin bu dillərdə keçirilməsi nəzərdə tutulur.
Yapon dilində tədris Yaponiyanın Tsukuba Universitetinin müəllimləri tərəfindən həyata keçirilir.
Yaponiyanın Türkmənistandakı fövqəladə və səlahiyyətli səfiri Takahiko Katsumatenin verdiyi məlumata görə: "Universitet Türkmənistanda Yapon modelinə əsaslanan tədris proqramına sahib yeganə elmi və texnoloji universitetdir”.
Oğuz xan adına Türkmənistan Mühəndislik Texnologiyaları Universitetində təhsil ödənişlidir.
2018-ci ildə, Türkmənistan Təhsil Nazirliyi tərəfindən ölkədə keçirilən illik universitetlərarası dövlət fənn olimpiadasının nəticələrinə görə universitet tələbələri ümumi birinci yeri tutmuşdular.
Universitetin strukturu
Universitetin 5 fakültəsi, 15 şöbəsi, bir tədqiqat mərkəzi var.
Universitetdə 2016-cı ildə Yapon dilinin birinci sinifdən tədris olunduğu xüsusi orta məktəb də açılıb.
2019-cu ilin əvvəlində Oğuz xan adına Türkmənistan Mühəndislik Texnologiyaları Universitetinin tərkibinə Türkmənistan Prezidenti Qurbanqulu Berdiməhəmmədov tərəfindən həyata keçirilən ölkənin Elmlər Akademiyasının yenidən qurulmasından sonra yaradılan Ümumi və Tətbiqi Biologiya İnstitutu daxil oldu. Akademiyanın Biologiya və Dərman Bitkiləri Bölümü Dərman Bitkiləri İnstitutu və Ümumi və tətbiqi biologiya İnstitutuna bölündü. Yeni yaradılan Ümumi və Tətbiqi Biologiya İnstitutu Türkmənistan Elmlər Akademiyası Biologiya və Dərman Bitkiləri İnstitutunun "biologiya və biotexnologiya istiqamətlərinin inkişafı" məsələləri ilə yanaşı bitki dünyasının "hərtərəfli öyrənilməsi" mövzusunda qanuni varisi oldu.
Tədris binaları və yataqxana
Universitet üçün 1 sentyabr 2016-cı ildə Aşqabadda açılışı olan yeni bina tikilmişdir. Oğuz xan adına Türkmənistan Mühəndislik Texnologiyaları Universiteti, 3000 tələbə üçün nəzərdə tutulmuş 12 hektar ərazidə yerləşir. Bu ərazidə 5 mərtəbəli əsas bina, 2 tədris korpusu, 1200 nəfərlik yataqxana və idman, fitness mərkəzi ilə yanaşı tədqiqat mərkəzi, Dil Tədris Mərkəzi və dərindən öyrənmək üçün müxtəlif dillərdə ədəbiyyat fondu olan kitabxana kompleksi var. Bundan əlavə, universitetdə elektron kitabxana da mövcuddur. Universitet 185 sinif otağına malikdir.
Beynəlxalq əlaqələr
Türkmənistan rəhbərliyi universitetin elm və təhsil sahəsində Yaponiya ilə ikitərəfli münasibətlərdə xüsusi rol oynayacağını düşünür. Universitetin üçüncü kursunu bitirdikdən sonra ən yaxşı tələbələrinin Yaponiya universitetlərində təhsil almağa və elmi araşdırmalar aparmağa davam edəcəyi ehtimal olunur. Türkmənistan Prezidentinin sərəncamına əsasən universitetin müəllimləri də bu ölkənin universitet hazırladıqları sahələrdə təcrübəsini öyrənmək üçün Yaponiyaya göndəriləcək.
2018-ci ildə Türkmənistan prezidentləri Qurbanqulu Berdiməhəmmədov və Özbəkistan prezidenti Şavkat Mirziyayevin görüşündə Oğuz xan adına Türkmənistan Mühəndislik Texnologiyaları Universiteti və Buxara Mühəndislik və Texnoloji İnstitutu da daxil olmaqla ölkələrin universitetləri arasında ikitərəfli əməkdaşlıq haqqında müqavilələr imzalanmışdır.
Oğuz xan adına Türkmənistan Mühəndislik Texnologiyaları Universiteti 2018-ci ilin noyabr ayında Avropa Birliyinin "Erasmus +" proqramının “Orta Asiyada ali təhsilin yeni texnologiyalar vasitəsilə modernləşdirilməsi” layihəsinə üzv oldu. Universitetdə innovativ texnologiyaların tətbiqi və mövcud təhsil proqramlarının texnoloji modernləşdirilməsi üzrə işlərin koordinasiyası Bolqarıstanın Anqel Kınçev adına Ruse Universiteti tərəfindən həyata keçirilir. "Erasmus +" proqramı çərçivəsində universitetin yenilikçi təhsil texnologiyaları mərkəzi, habelə "gələcəyin təhsil salonları" - universitetin fəaliyyəti, təhsil və Ruse Universitetində tədris təcrübəsinə əsaslanan praktik materiallar və daha çox məlumatlar əsasında keçilir.
İlanlı (Qobustan)
İlanlı — Azərbaycan Respublikasının Qobustan rayonunun inzibati ərazi vahidində kənd. Azərbaycan Respublikası Milli Məclisinin 4 dekabr 2001-ci il tarixli, 228-IIQ saylı Qərarı ilə Qobustan rayonunun İlanlı kəndi Dərəkənd kənd inzibati ərazi dairəsi tərkibindən ayrılaraq, Şıxzahırlı kəndi mərkəz olmaqla, Şıxzahırlı kənd inzibati ərazi dairəsi yaradılmışdır.
Toponimikası
Tədqiqatçıların ehtimalına görə, oykonim türkdilli ilanlı tayfasının adı ilə bağlıdır. Türkmənlərin ersarı tayfasının bir qolu da ilanlar adlanır. Belə güman etmək olar ki, həmin tayfanın totemi ilan olduğu üçün bu adı daşımışdır. Eyniadlı yaşayış məntəqələri Cənubi Sibirdə, Səmərqənd vilayətində və Ermənistanda da qeydə alınmışdır.
Coğrafiyası və iqlimi
Kənd dağətəyi ərazidə yerləşir.
Əhalisi
2009-cu ilin siyahıyaalınmasına əsasən kənddə 47 nəfər əhali yaşayır.
İtalyan mehmanxanası (Valletta)
İtalyan mehmanxanası və ya yerli adı ilə Auberge d'Italie — Malta, Vallettada mehmanxana. 16-cı əsrin sonlarında İtaliyadan gələn Hospitaller ordeni cəngavərlərinin yerləşməsi üçün müxtəlif mərhələlərdə inşa edildi. Binada Girolamo Kassar və bir neçə digər memar tərəfindən yaradılan Manyerist dizaynı var. Bina 17-ci əsr boyunca dəyişdirilməyə davam etdi. Son əsaslı təmir 1680-ci illərdə aparılaraq binaya Barokko xarakteri qazandırdı.
Orden 1798-ci ildə Maltadan qovulduqdan sonra mehmanxana bir sıra məqsədlər üçün istifadə edildi, binada hərbi qərargah, muzey, incəsənət məktəbi, ədliyyə, baş poçt və müxtəlif hökumət idarələri quruldu. Binada son vaxtlara qədər Malta Turizm İdarəsi yerləşirdi və orada bərpa işləri aparılırdı. Mehmanxanada hal-hazırda milli kolleksiya (əvvəllər Milli İncəsənət Muzeyində yerləşirdi) yerləşir. 2018-ci ildə ərazi MUŻA adlı yeni Milli İcma İncəsənət Muzeyi oldu ( Malta dilində açılışı: Mużew Nazzjonali tal-Arti ).
Hospitaller qaydası
Üçüncü Auberge d'Italie'nin inşasını qeyd edən sənəd yoxdur, ancaq iş 1574-cü ildə başlamış və bina 1579-cu ilin sentyabrında açılmışdır. Birinci mərtəbə bitdikdən sonra binanın qalan hissəsinin inşası dayandırıldı, lakin qısa müddət ərzində binanın çox kiçik olduğu məlum oldu. 25 avqust 1582-ci ildə ikinci mərtəbənin tikilməsi qərarı verildi. Tikintiyə bənna Gio Andrea Farruqia cavabdeh idi, lakin o layihə başa çatmadan öldü. Tikinti 1580-ci illərdə davam etdi və təxminən 1595-ci ildə tamamlandı. Kassar və Farruqiadan başqa mühəndis Fransesko Antri də daxil olmaqla mehmanxananın inşası üçün bir neçə digər memar və usta bənnalar məsuliyyət daşıyırdılar. link=https://az.wikipedia.org/wiki/%C5%9E%C9%99kil:Auberge_d'Italie_Side_and_back_facade.jpg|thumb|Gin de Valette Meydanındakı Auberge d'Italie'nin yan fasadı. 1629-cu ildən əvvəl əsas girişi olmuş ola bilər.Mehmanxananın inşası ilə birlikdə həmçinin binaya bitişik Müqəddəs Katerina Kilsəsi də inşa edildi. Kilsənin inşasına 1576-cı ildə başlanıldı və 1683 və 1710-cu illərdə genişləndirildi və dəyişdirildi.
Bəzi təmir işləri 1604-cü ildə Alessandro Stafreys tərəfindən, əsas salonun bir hissəsində çatlar meydana gəldikdən sonra edildi. Tarixçi Qiovanni Bonello mehmanxananın sadəcə bir yan girişinin olmasına baxmayaraq əsas girişin mövcudluğunu söylədi. 1649–50-ci illərdə Admiral otağının altında bir ara mərtəbə tikildi və binanın arxasındakı böyük bir otaq 1654-cü ildə dörd dükana çevrildi.link=https://az.wikipedia.org/wiki/%C5%9E%C9%99kil:Auberge_d'Italie_Other_side_and_back_facade.jpg|thumb|Melita və Zachary küçələrinin küncündən Auberge d'Italie'nin arxa görünüşü|207x207px|alt=Barokko üslubundakı yeni mehmanxananın əsaslı təmiri 1680-ci ildə başladı. Fasad Mederiko Blondel tərəfindən hazırlanıb və üçüncü mərtəbə Qreqor Karafanın hesabına tikilib. Əsas girişin üstündə üzərində Karafın büstü olan xatirə lövhəsi var. Lövhə Raymond de La Faqe tərəfindən,1613-cü ildə kəşf edilmiş qədim Roma məbədi ola Proserpina Məbədinin dağıntılarından götürülmüş mərmərdən yonulmuşdur.
Fransız işğalı və İngilis hakimiyyəti
1922-ci ildə Milli Muzey Xara sarayından Auberge d'Italie-yə köçürüldü. Muzey Ser Semistokles Zammit tərəfindən idarə olunur və arxeologiya, tarix, sənət, təbiət tarixi və mineralogiya bölmələrinə ayrılırdı. II Dünya Müharibəsi zamanı muzey bağlandı və bina 7 aprel 1942-ci ildə iki birbaşa zərbəyə məruz qaldı. Fasadın bir hissəsi hava bombardmanı nəticəsində dağıdıldı və təbii tarix kolleksiyası vurulan binanın yerləşdiyi hissədə olduğu üçün ciddi ziyan gördü. Notarial Arxivdəki sənədlər müharibə zamanı binanın zirzəmisində saxlanılır, bəziləri isə orada olarkən zədələnirdi. Müharibə başa çatdıqdan sonra mehmanxananın zədələnmiş hissələri yenidən quruldu, muzey yenidən açıldı və binanın bir hissəsində sənət məktəbi fəaliyyət göstərməyə başladı.
Muzey İdarəsi 1954-cü ildə Auberge d'Italie-ni boşaltdı. Ədliyyə məhkəmələri yararsız vəziyyətə düşdüyü üçün müharibə nəticəsində zərər görmüş Auberge d'Auvergne müvəqqəti ədliyyəyə çevrildi. Cinayət Məhkəməsi mehmanxanada yerləşirdi.
Müstəqil Malta
link=https://az.wikipedia.org/wiki/%C5%9E%C9%99kil:Auberge_d'Italie_finalization_of_restoration_of_front_fa%C3%A7ade.jpeg|left|thumb|206x206px|İtalyan mehmanxanasının 2016-cı ilin iyul ayında bərpası 1971-ci ilin yanvar ayında Üstün Ədalət Məhkəmələri və İncəsənət Məktəbi Auberge d'Auvergne ərazisində inşa edilmiş yeni bir ədliyyə binasına keçmək üçün binanı boşaltdı.
1997-ci ildə binanı Turizm Nazirliyi və Malta Turizm Təşkilatı üçün ofislərə çevirmək qərarı verildi. Bina yenidən quruldu və bərpa edildi və nazirlik 18 mart 2002-ci ildə binaya köçdü. Malta Turizm Təşkilatı binaya həmin ilin 1 martında köçdü. Turizm Nazirliyi o vaxtdan etibarən Valletta, Respublika prospekti, 233-də yeni binaya köçmüşdür. link=https://az.wikipedia.org/wiki/%C5%9E%C9%99kil:Auberge_d'Italie_centerpiece_2.jpg|right|thumb|2016-cı il bərpadan sonra fasadın mərkəz hissəsi.Milli İncəsənət Muzeyini Admiral Evindən Auberge d'Italie-ə köçürmək planları 2013-cü ildə başladı. 2014-cü ilin sentyabr ayında köçürmənin baş verəcəyi və yeni muzeyin MUŻA (Maltaca Mużew Nazzjonali tal-Arti-nin qısaltması) adlandırılacağı açıqlandı. Bu Vallettanın 2018-ci ildə Avropanın Mədəniyyət Paytaxtı titulu qazanması üçün edilən layihələrdən biri idi. Malta Turizm Təşkilatı 2016-cı ilin noyabr ayı ərzində binanı tərk məyi düşünsə də, bu köçürmə 2017-ci ilin fevralına qədər təxirə salındı.
Binanın fasadı 2015-ci ilin sonu - 2016-cı ilin iyul ayları arasında bərpa edildi. Bu müddət ərzində mərkəz hissəsindən müxtəlif bədii xüsusiyyətlər aşkar edildi və Karafanın büstü də bərpa edildi. Binanın daxili hissəsi də bərpa olunurdu. Başqa bir düşünülmüş, lakin rədd edilmiş bir plan əlavə bir pilləkən olacağı ehtimal olunan orijinal girişin açılması idi.
Bina Vallettanın digər italyan mehmanxanaları ilə birlikdə 1925-ci il Antikalar siyahısına daxil edildi. Ərazi hal-hazırda Malta Ətraf və Planlaşdırma İdarəsi tərəfindən 1-ci dərəcəli milli abidə olaraq təsnif olunur və Malta Adalarının Mədəni Mülkiyyətinin Milli İnventarizasiyası siyahısında yer alır.
Memarlığı
Auberge d'Italie əvvəlcə Mannerist üslubunda inşa edilmişdi, lakin bina 1680-ci illərdəki təmir səbəbiylə əsasən barokko xarakterini qazandı. Bianın otaqları mərkəzi meydan ətrafında
inşa olunmuşdur və bu da binaya Valletta'nın İtalyan İntibah sarayı və Kassarın digər italyan mehmanxanalarına xas bir quruluş olan düzbucaqlı plan verir. Həyətdə Romano Karapesçia tərəfindən tərtib edildiyi düşünülən bir zəfər tağı var.
Simmetrik bir fasadı əsas girişin üstündə Karafanın bürünc büstü, gerb və Latınca bir yazı olan mərmər lövhə var:
Mərkəz hissənin memar Mederiko Blondel tərəfindən Mattia Pretinin dizaynı əsasında qurulduğu düşünülür. Binanın əsas girişi və küncləri çıxıntılı daşlarla dizayn edilmişdir. Üç mərtəbənin hər biri altı pəncərədən ibarətdir və birinci və ikinci mərtəbələr arasındakı fasad boyunca korniş yerləşir.
Auberge de'Italie, II Dünya Müharibəsi dövründə hava hücumlarından qorunmaq məqsədli yeraltı sığınacaq vasitəsi ilə küçə boyunca Kastiliya mehmanxanası ilə əlaqələndirilirdi.
Xatirə sikkələri
Auberge d'Italie, 2010-cu ildə Maltanın Mərkəzi Bankı tərəfindən zərb olunmuş iki xatirə sikkəsində təsvir edilmişdir. Sikkələr əks tərəfdə binanın fasadının mərkəz hissəsini və ön tərəfdə isə Maltanın gerbini göstərir.
Portuqaliya 2015 Avropa Oyunlarında
Portuqaliya — 12 iyun-28 iyun tarixləri arasında Azərbaycanın paytaxtı Bakı şəhərində keçirilən 2015 Avropa Oyunları ndaki iştirakı. Portuqaliya 2015 Avropa Oyunları nda - idmançı ilə - idman növündə təmsil olundu. Portuqaliya 2015 Avropa Oyunları nda 3 qızıl, 4 gümüş bə 3 bürünc medal qazanaraq ümumilikdə 10 medal ilə medal sıralamasında 18-ci yeri tutdu.
Livin' in the Sunlight, Lovin' in the Moonlight
"Livin' in the Sunlight, Lovin' in the Moonlight" — Al Şerman və Al Luis tərəfindən 1930-cu ildə Moris Şevalyenin baş rolda oynadığı "The Big Pond" filmi üçün yazılmış məşhur mahnı. 22 mart 1930-cu ildə Binq Krosbi və Pol Vaytmen Orkestri bu mahnının məşhur kaver versiyasını da yazdılar. Mahnı günün çartlarında 16-cı mövqedə qalmağı bacardı.
Berni Kamins və onun Orkestrı da 1930-cu ildə mahnı ilə uğur qazanmış və onların versiyası 20-ci pillədə qərarlaşmışdı. El Boulli mahnını Les Allen ilə 17 oktyabr 1930-cu ildə səsyazı studiyasında yazdırmışdı. Britaniyadan gələn başqa kaver versiyanın müəllifləri iki qardaş Bob və Alf Pirson idi.
1968-ci ildə "Tiny Tim" bu mahnının kaver versiyasını buraxdı. Mahnının bu qeyri-adi ukulele versiyası Süngər Bob Kvadrat Şalvarın "Köməkçi axtarılır" pilot epizodunda istifadə edilmiş və yenidən populyarlaşmışdır. 2008-ci ilin yanvarında "American Idol" müsabiqəsinin iştirakçısı Sara Vitaker mahnı ilə çıxış etmişdi. Valve əvvəlcə "Team Fortress 2" adlı sinif əsaslı çox oyunçulu oyununun "Meet the Pyro" treylerində Tiny Tim versiyasını istifadə etməyi düşünsə də, nəticədə son qərarı "The Lovin' Spoonful"-un "Do You Believe in Magic" adlı mahnısı oldu.
Cənub dəlizoğalı
Cənub dəlizoğalı
Təbii yayılması
İlk dəfə Qafqazda təsvir edilmişdir; Krımda, Volqanın aşağı sahillərində təbii halda bitir.
Botaniki təsviri
Boyu 4 metrə çatan, geniş çətirli, tutqun yaşıl rəngli koldur. Yarpaqlarının uzunluğu 9 sm-ə qədərdir, saplaqlı, dəyirmi və ya geniş pazvarıdır, damarları 4-5 cüt olmaqla aydın seçilir, üst tərəfdən parlaq-yaşıl, alt tərəfdən nisbətən solğun, tükcüklüdür. Çiçək qrupu 6 sm enində olub, qalxanvarı çətirdə yerləşir. Kasacığı qısa dişlidir, daxildən tükcüklüdür, ləçəkləri neştərvaridir. May-iyun aylarında çiçəkləyir, meyvəsi avqust-sentyabr aylarında yetişir. Meyvəsi kürəvarıdır, qaramtıl, çəyirdəklidir. Toxumunun 1000 ədədi 48-50 qramdır. Kök pöhrələri ilə yaxşı çoxalır.
Ekologiyası
Çay kənarlarında, qayalarda, rütubətli yerlərdə bitir.
Azərbaycanda yayılması
Böyük və Kiçik Qafazda, Kür-Araz ovalığında, Cənub bölgəsinin meşələrində dəniz səviyyəsindən 1400 m yüksəkliklərə qədər olan sahələrdə, meşə və kolluqların tərkibində bitir.
İstifadəsi
Qabığında çoxlu aşı maddəsi vardır. Dekorativ bitkidir, canlı çəpər salınmasında və dərə yarğanlarının bərkidilməsində, yaşıllaşdırmada istifadə olunu.
Mikloş Fexer
Mikloş Fexer (Miklós Fehér; ) — hücumçu mövqeyində çıxış etmiş Macarıstan futbolçusu.
Klub karyerası
9 illik karyerasının əksər hissəsini Portuqaliyada keçirən Fexer Premyer Liqanın tərkibində 80 oyunda iştirak edib və 27 qol vurub. 2004-cü il yanvar ayının 25-də iştirak etdiyi futbol oyununda ürək tutmasından dünyasını dəyişib.
Fexer Macarıstanı beynəlxalq səviyyədə təmsil edərək 1998-ci ildə 19 yaşında debüt edib.
Beynəlxalq karyerası
Futbol karyerasına Győri ETO futbol klubunda başlayıb. Macarıstan milli futbol komandasının tərkibində 1998-ci ilin oktyabr ayında Azərbaycana qarşı ilk oyununu çıxıb. O, milli oyunda 25 oyunda 7 qol vurub.
Ceyrankeçməz
Ceyrankeçməz — Azərbaycan Respublikasının Qobustan rayonunun inzibati ərazi vahidində kənd. Azərbaycan Respublikası Milli Məclisinin 4 dekabr 2001-ci il tarixli, 228-IIQ saylı Qərarı ilə Qobustan rayonunun Ceyrankeçməz kəndi Dərəkənd kənd inzibati ərazi dairəsi tərkibindən ayrılaraq, Şıxzahırlı kəndi mərkəz olmaqla, Şıxzahırlı kənd inzibati ərazi dairəsi yaradılmışdır.
Toponimikası
Kəndin ərazisi əvvəllər Xilmilli kəndinin qışlaq yeri olmuş, sonralar daimi yaşayış məntəqəsinə çevrilmişdir. Kənd adını eyniadlı çaydan almışdır.
Forks Liseyi
Forks Liseyi — Vaşinqton ştatının Forks şəhərindəki Cənubi Spartan prospektində yerləşən Quillayute Vadisi Məktəb Bölgəsində 9-12-ci siniflərə xidmət edən ştat dövlət məktəbidir. Bu bölgədəki yeganə orta məktəbdir və Forks Orta Məktəbinin davamçısıdır. Məktəb Vaşinqtonun İctimai Təlim üzrə Nəzarət İdarəsinin səlahiyyəti altında idarə olunur.
Hazırkı kampus biri 2000-ci ildə, biri isə 2012-ci ildə olmaqla ümumi dəyəri 25.3 milyon dollar olan iki mərhələdə tikilib:
Sebastiano Espozito
Sebastiano Espozito – İtaliya A Seriyası klubu İnterdən icarə əsasında Almaniya klubu Anderlextdə çıxış edən italiyalı peşəkar futbolçu.
İnter
İnterdə ilk matçına 26 oktyabr 2019-cu ildə keçirilən İnter-Parma matçının 73-cü dəqiqəsində çıxıb. Həmçinin matçın 81-ci dəqiqəsində sarı vərəqə ilə cəzalanıb. Matç 2–2 hesablı bərabərliklə bitib.İnterin heyətində ilk qolunu 21 dekabr 2019-cu ildə keçirilən İnter-Cenoa matçının 64-cü dəqiqəsində penaltidən vurub. Matç İnterin 4–0 hesablı qələbəsi ilə yekunlaşıb.
SPAL (icarə)
SPAL-da ilk matçına 30 sentyabr 2020-ci ildə keçirilən SPAL-Bari matçında çıxıb. Matç 0–0 hesabı ilə başa çatıb. SPAL-da ilk qolunu isə 21 noyabr 2020-ci ildə keçirilən SPAL-Peskara matçında vurub. Matça 60-cı dəqiqədə daxil olmasına baxmayaraq 90+4-cü dəqiqədə qol vurmağı bacarıb. Eyni zamanda matçın 90+5-ci dəqiqəsində sarı vərəqə ilə cəzalanıb. Matç SPAL-ın 2–0 hesablı qələbəsi ilə başa çatıb.
Veneziya (icarə)
Veneziyanın heyətində ilk matçına 16 yanvar 2021-ci ildə keçirilən Pordenone-Veneziya matçının 52-ci dəqiqəsində çıxıb. Matç Pordenonenin 2–0 hesablı qələbəsi ilə başa çatıb. Veneziyada ilk qolunu 20 mart 2021-ci ildə keçirilən Monza-Veneziya matçında vurub. Matçın 61-ci dəqiqəsində daxil olan Sebastiano Espozito 86-cı dəqiqədə qol vurub. Matç Veneziyanın 1–4 hesablı qələbəsi ilə başa çatıb.
Bazel (icarə)
Bazeldə ilk matçına 22 iyul 2021-ci ildə keçirilən Bazel-Partizani Tirana matçının 73-cü dəqiqəsində çıxıb. Matç Bazelin 3–0 hesablı qələbəsi ilə başa çatıb.Bazelin heyətində ilk qolunu 25 iyul 2021-ci ildə keçirilən Qrasshopper Sürix-Bazel matçının 70-ci dəqiqəsində vurub. Matç Bazelin 0–2 hesablı qələbəsi ilə başa çatıb.
Klub
İnter
İstinadlar
[https://int.soccerway.com/players/sebastiano-esposito/571792/ 1. Sebastiano Esposito] Soccerway
[https://www.transfermarkt.com/sebastiano-esposito/profil/spieler/538918 2. Sebastiano Esposito] Transfermarkt
[https://int.soccerway.com/matches/2019/12/21/italy/serie-a/fc-internazionale-milano/genoa-cfc/3111862/ 4. İnter 4–0 Cenoa] Soccerway
[https://int.soccerway.com/matches/2020/11/21/italy/serie-b/spal-1907/pescara-calcio/3372652/ 6. SPAL 2–0 Peskara] Soccerway
[https://int.soccerway.com/matches/2021/07/22/europe/uefa-europa-conference-league/fc-basel/kf-partizani-tirana/3517967/ 9. Bazel 3–0 Partizani Tirana] Soccerway
[https://int.soccerway.com/matches/2021/07/25/switzerland/super-league/grasshopper-club-zurich/fc-basel/3524179/ 10. Qrasshopper Sürix 0–2 Bazel] Soccerway
Rubançikin binası (Taqanroq)
Rubançikin binası — Rostov vilayəti Taqanroq şəhəri ərazisində yerləşən bina. Bina şəhərin ən qədim tikililərindən biridir. Şəhərin mərkəzi hidsəsinsə yerləşir. Ünvanı: Rostov vilayəti, Taqanroq şəhəri, Turqenev xiyabanı, ev 12. Bina XIX əsrdə inşa edilmişdir. Bir villa olaraq istifadə edilmişdir. Arxitektur bina olaraq Rusiyanın mədəni irsi siyahısına salınmışdır. Bibanın kodu 6101261000 müəyyən edilmişdir. Bina iki mərtəbədən ibarətdir.
Tarixi
Layihəyə görə 1873-cü ildə artıq bina mövcud idi. Onun girişində bur arka vardı. Burada isə iki pəncərə mövcud idi. İkinci mərtəbədə isə üç pəncərə və bir eyvan mövcud idi.
1906-cı ilə qədər bina Sarandinoların ailəsinə mənsub olmuşdur. 1906 - 1915-ci illərdə bina М. Y. Rubançinə məxsus olmuşdur. 1910-cu illərdə Rubançin burada şəxsi şəxdi şəkillərini saxlayırdı. Diyarşunaslıq ədəbiyyatlarında binanın adı Sarandino binası olaraq keçərlidir.
Arxitektur xüsusiyyətləri
Bina müxtəlik dekor elementləri ilə işlənmişdir. İki məryəbədən ibarətdir.
Hazırkı vəziyəti
Binanın zirzəmisində mağaza yerləşir. Metal-plastik pəncərələrə sahibdir. Üstəlik metal müəccərlərlə qorunur.
Damlamaca
Damlamaca — Azərbaycan Respublikasının Qobustan rayonunun Cəmcəmli kənd inzibati ərazi dairəsində kənd.
Əhalisi
2009-cu ilin siyahıyaalınmasına əsasən kənddə 0 nəfər əhali yaşayır.
Rumıniya 2015 Avropa Oyunlarında
Rumıniya — iyun ayının 12-dən 28-nə kimi Azərbaycanda keçirilən 2015 Avropa Oyunlarında iştirak edən ölkələrdən biridir.
Rumıniya ümumilikdə 147 idmançı ilə təmsil olunur.
Bağlı koordinat sistemi
thumb|right
Uçuş zamanı təyyarə məkanda mürəkkəb trayektoriyanı təsvir edə bilər. Bu hərəkəti təsvir etmək üçün təyyarə ilə əlaqəli oxlar daxil edilir və onların hərəkətini başqa koordinat sisteminə, məsələn, Yer kürəsinə nisbətən təsvir edir. Bu koordinat sistemi təyyarə ilə hərəkət edir və fırlanır.
Bağlı koordinat sistemi — uçuş mexanikasında hava gəmilərinin hərəkətini təhlil etmək üçün istifadə olunan koordinat sistemidir. Hərəkətli obyektin kütlələrinin mərkəzindən keçən, uzununa OX, eninə OZ və şaquli OY oxlarından ibarətdir.
İnsanın təkamülü
İnsanın təkamülü — İnsanın əmələ gəlməsi haqqında təzadlı fikirlər mövcuddur.
Bağlı koordinat sistemi
Uzununa ox
thumb|right|150px|Əyilmə Bir qayda olaraq, layihələndirmə zamanı quraşdırılan təyyarənin tikinti oxundan uzununa ox kimi istifadə olunur. Ətrafında fırlanan zaman təyyarə birini endirir və digər qanad konsolunu qaldırır. Bu hərəkət "əyilmə" adlanır (ing. roll). Pilot, eleronların, intereptorların və ya stabilizatorun diferensial şəkildə rədd edilən konsollarının köməyi ilə əyilməni idarə edir.
İnsanın təkamülü
İnsan təkamülü. Embrioloji və müqayisəli anatomiya dəlilləri
İnsanla məməli heyvan arasında olan oxşar morfoloji, anatomik, fizioloji və embrioloji xüsusiyyətlər var.
Bağlı koordinat sistemi
Eninə ox
thumb|right|150px|Tanqaj Eninə ox, qanadın sağ konsoluna yönəldilən təyyarənin simmetriya müstəvisinə perpendikulyar olan oxdur. Bu ox ətrafında dönərkən, təyyarə burunu aşağı salır və qaldırır. Bu hərəkət (və horizontal müstəvi ilə formalaşan bucaq) "tanqaj" adlanır (ing. pitch).
İnsanın təkamülü
Atavizm
Atavizmlər insanın heyvanlardan əmələ gəldiyini göstərir. Bəzən quyruqlu, çoxməməli, bütün bədəni sıx tüklərlə örtülü, qulaq seyvanını hərəkət etdirə bilən insanlar doğulur. Bu onların əcdadlarının əlamətlərini təkrar etməsidir.
Rudimentlər
İnsan təkamülündə əcdadlarda olan bəzi orqanlar öz əhəmiyyətini itirmiş və qalıq halında qalmışdır. Müəyyən olunmuşdur ki, insanda rudimentlərin sayı çoxdur. İnsanın onurğalı heyvanlarla müqayisəsi göstərir ki, o, uzun sürən tarixi inkişaf yolu keçmiş və formalaşmışdır. İnsanın məməli heyvanlara daha çox oxşadığını bilirsiniz. İnsan və heyvan rüşeymlərinin inkişafını nəzərdən keçirdikdə onların oxşar xüsusiyyətlərinin olduğu müəyyən edilmişdir. İnsan da öz inkişafına mayalanmış yumurtahüceyrədən - ziqotdan başlayır. Ziqotun bölünməsi nəticəsində blastomerlər yaranır, çoxhüceyrəli rüşeym formalaşır. Rüşeymin inkişafı zamanı bir aylığında ikikameralı ürək, üç cüt qəlsəmə qövsü görünür. Barmaqlarının arasında pərdə, kloakası, balıqlarda olduğu kimi, qovuqcuqlardan ibarət baş beyinolur. Rüşeym inkişaf etdikcə onun baş beyninin yarımkürələri formalaşır, üzərini qırışlı qabıq örtür. Onurğa sütununun quyruq şöbəsi də inkişaf zamanı formalaşır. Onun fəqərələrinin bir qismi reduksiyaya uğrayır, bir qismi isə birləşib büzdüm sümüyünü əmələ gətirir. Dölün 3-4 aylığında bədənin üzəri tüklərlə örtülü olur. Ancaq inkişaf etdikcə tüklər tökülür, yalnız başda uzun tüklər qalır. Hətta 6 həftəlik rüşeymdə çoxlu süd vəzilərinə rast gəlinir. Onun ürəyi döyünən borudan ibarət olur. Rüşeym inkişaf etdikcə onda insana məxsus əlamətlər formalaşır. Driopiteklər. Paleogen dövründə iqlimin soyuması ilə əlaqədar olaraq cənuba doğru uzanan buzlaqlar meşələri məhv etməyə başlamışdı. Meşələr çöllərlə əvəz olunduğu üçün insanabənzər meymunlar ağacdan düşməyə və yerdə gəzməyə məcbur qalmışdılar. Neogen dövründə yaşayan driopiteklərdə gözlər və eşitmə orqanları yaxşı inkişaf etmişdir. Əlləri formalaşdığı əşyaları daha yaxşı tutur və tullayırdılar.Bədən ölçüləri dəyişmiş, beyinləri daha yaxşı inkişaf etmiş driopiteklər səmti təyin edə bilirdilər. Güman olunur ki, onlar şimpanze, qorilla və avstrolopiteklərə başlanğıc vermişlər.
İnsanın təkamülü paleontoloji dəlillər
İnsanın təkamülünü (antropogenez) bir sıra dəlillər sübut edir. İnsanabənzər meymunların və insanın əcdadının mezozoy erasında kiçik həşəratyeyənlərdən başlanğıc götürməsi ehtimalı vardır. Onların qidası qarışıq olmuşdur. Ancaq ən çox cücülərlə qidalanırdılar. Sonralar bu heyvanlar bir çox şaxələrə başlanğıc vermişlər. Onlardan biri də parapiteklərə başlanğıc verən şaxə olmuşdur.
Parapiteklər
Qədim insanabənzər meymunlar olmuş, Afrika, Asiya və Avropada geniş ərazilərdə yaşamışlar. Qazıntılar nəticəsində onlara məxsus qalıqlar tapılmışdır. Onlar üç şaxəyə - oranqutanlara, hibbonlara və nəsli kəsilmiş driopiteklərə başlanğıc vermişlər.
Driopiteklər
Paleogen dövründə iqlimin soyuması ilə əlaqədar olaraq cənuba doğru uzanan buzlaqlar meşələri məhv etməyə başlamışdı. Meşələr çöllərlə əvəz olunduğu üçün insanabənzər meymunlar ağacdan düşməyə və yerdə gəzməyə məcbur qalmışdılar. Neogen dövründə yaşayan driopiteklərdə gözlər və eşitmə orqanları yaxşı inkişaf etmişdir. Əlləri formalaşdığı əşyaları daha yaxşı tutur və tullayırdılar.Bədən ölçüləri dəyişmiş, beyinləri daha yaxşı inkişaf etmiş driopiteklər səmti təyin edə bilirdilər. Güman olunur ki, onlar şimpanze, qorilla və avstrolopiteklərə başlanğıc vermişlər.
Ən qədim insanlar
İnsanın yaranması prosesini 3 mərhələyə bölürlər: ən qədim, qədim və ilk müasir insanlar.
Pitekantroplar
Pitekantroplar - meymunlarla insanlar arasında aralıq mövqe tutan qruplar olmuşlar. Qalıqları ilk dəfə 1891-ci ildə Asiyada İndoneziyanın Yava adasında Ejen Dübua tərəfindən tapılmışdır. Sonralar Asiyanın digər ərazilərində, Afrikada və Avropada da onların qalıqlarına rast gəlindi. Pitekantroplar iki ətrafüzərində dayağa söykənərək gəzirdilər. Onlar düz qamətli idilər. Beyinlərinin həcmi 900-1100 sm3, boyları 170 sm olmuşdur. Gözlərinin üstündə qaşüstü yastıqcıqlar var idi. Çənəaltı çıxıntıları nitq qabiliyyətləri olmadığı üçün yox idi. Ancaq beyinlərinin alın və gicgah payları insanabənzər meymunlara nisbətən yaxşı inkişaf etmişdir. Sürü halında yaşamışlar. Oddan və daş alətlərdən (ərsin, burğu) istifadə edirmişlər. Paltar geyinmirdilər. Yaşayış məskənləri yox idi.